**עלייה לתורה כיתתית**

**קיבוץ פלמ"ח צובה**

**מוביל ומנחה: איתי גול**

1. מפגש ראשון הכרות עם מושגי יסוד ביהדות:

* מכירת מושגים ביהדות:

כיפה, פאות, טלית, ציציות, שבת, מזוזה, בשר כשר, תורה, פרשת השבוע, עליה, פתיחת ארון, ש"צ, תפילין, רב, 18, תלמוד, משנה, ברכות השחר, מצווה/ות (תרי"ג), תפילה, שולחן ערוך, בר מצווה, נידה, דרשה, הפטרה, ברוך שפטרני, שמע ישראל, בית כנסת, מניין, 7 מצוות בני נוח, תשובה.

* חיבור בין המושג לבין ההגדרה שלו שעל הקיר. על הקירות בחדר בו הם נמצאים תלינו את ההגדרה ללא המושג. את הילדים חילקנו לזוגות וכל זוג קיבל חבילת מושגים אותם הם היו צריכים להתאים להגדרות.
* עם סיום החיבורים עברנו עם הילדים על כל מושג והגדרתו ואמרנו עליהם כמה מילים – כולל הסבר במידה והיה צורך.
* משחק חדר בריחה - לאחר סבב המושגים הוצבה במרכז החדר תיבה הסגורה בשישה מנעולים. את הילדים חילקנו לשתי קבוצות, כל קבוצה קיבלה בכל פעם דף עם שאלות שהתשובות עליהן הן מספרים ותרגיל חשבוני עם התשובות שמוביל לקוד של מנעול. כך הן פתרו 6 חידות ופתחו את הקופסא. בתוכה הם מצאו ספר תורה ודף עליו מודפסת הפרשה שלהם – פרשת קדושים.
* לסיום המפגש קראנו את הפרשה וביארנו אותה. זה היה החלק המשמעותי והמהנה ביותר, הילדים היו מאוד קשובים וסקרנים, הפרשה גם חשובה וגם עסיסית. היה נפלא.

1. מפגש שני התעסקות בנושא טקסי התבגרות:

* לקראת המפגש כל ילד התבקש להביא חפץ שלו שמתקשר לילדות שלו. הם הניחו בתחילת המפגש את החפצים על הריצפה וכל ילד בתורו לקח חפץ והיה צריך לנחש למי הוא שייך. לאחר מכן הילד שהחפץ היה שלו דיבר עליו מעט ולקח חפץ אחר וכו..
* הקראנו את סיפור המצוות של יגאל אלון, סיפור בו אביו שלח אותו לשמור על השדה לבד עם אקדח ולמעשה שמר עליו מאחורה. דיברנו על הסיפור ועל איך הם היו מרגישים ועוד...
* חילקנו את הילדים לשתי קבוצות, כל קבוצה קיבלה סרטון של טקס התבגרות אחר מן העולם, היא צפתה בו והייתה צריכה לענות על מספר שאלות:
* תארו במספר מילים את הטקס.
* איזו מין טקס התבגרות זה?
* באיזה גיל מתקיים טקס ההתבגרות הזה?
* מה מאפיין את טקס ההתבגרות הזה?
* אילו זכויות הוא מאפשר למי שסיים אותו?
* האם הוא לשני המינים?
* לאחר מכן נפגשנו ביחד וכל קבוצה הציגה את הטקס בו היא צפתה.
* לסיום דיברנו על הפער בין טקסי ההתבגרות הללו (ברובם נדרש איזה מעשה של אומץ או שינוי גופני קיצוני בכדי לעבור לעולם המבוגרים), לעומת הטקס היהודי (ברית עם המילה – לקרוא בתורה ואז את יכולה להשלים מניין).

לסיום הזמנתי את הילדים לקרוא שוב את הפרשה ולהתחיל לחשוב אילו 3 פסוקים הם רוצים לקרוא מתוכה. בימים הבאים נפגשתי עם כל אחת ואחד מהם והחלטנו ביחד מה הם קוראים וקראנו זאת בקול.

1. למידת טקסטים ובחירת קטעי הפרשה.

* התחלנו את המפגש בהתעטפות בטלית, אביזר שעליו החלטנו שיהיה חלק מהעלייה לתורה. (בניגוד לכיפה ותפילין שלא נכנסו לטקס שלנו).
* לאחר מכן ישבנו סביב שולחן. עברנו על טקסטים שונים שיש בחוברת שהגיעה מנען קראנו והבנו אותם. כך קראנו את הקדיש בארמית – בתרגום עברי וקדיש חילוני ועמדנו על ההבדלים ביניהם. כך קראנו את קריאת שמע, הבנו מה מסתתר בתוך המזוזה. קראנו טקסטים של יהודה עמיחי ולאה גולדברג. היה מפגש טוב מאוד, עם שיחה ערה, הילדים עברו עוד שלב בלמידה ובתחושת השותפות של הטקס.

מפגש הורים:

בין המפגש השלישי לרביעי נפגשנו עם ההורים, הם עברו חלק מהפעילות הראשונה, לאחר מכן עברנו על חוברת הטקס ודיברנו איך הוא יראה ומה יהיה בו. זו הייתה הזדמנות של ההורים להבין את התהליך וכמו כן להביע דעה ולבקש על פסילת טקסטים מסויימים. (כך הוצאנו את הקדיש מהטקס).

ההורים יודעו אילו טקסטים הם יצטרכו לקרוא, הם קיבלו שיעורי בית לעדכן מי קורא מה.

מפגש חשוב מאוד.

1. עיצוב הטקס.

* נפגשנו עם הילדים ועם החוברת הסופית של הטקס, עברנו על הטקסטים שמיועדים להם, הם בחרו כל אחד איזה טקסט נוסף מהחוברת (פרט לפסוקים) הם קוראים. עשינו חזרה לטקס, כולל התעטפות בטלית וחזרה ולימוד של השירים שיהיו בטקס.

1. קיום הטקס.

* יום לפני הטקס שוב נפגשנו עם הילדים, עשינו חזרה גנרלית של התפקידים שלהם בטקס.
* הטקס נקבע לשבת בבוקר, על המשפחות היה להביא תרכובות מזון. המקום נעטף חג. המקום היה צפוף אך נעים. הטקס עבר בהצלחה גדולה וגרר לא מעט התרגשויות.

למסמך זה מצורפים נספחי המפגשים השונים:

מושגים:

כיפה - פיסת [בד](https://he.wikipedia.org/wiki/%D7%91%D7%93) או [סריג](https://he.wikipedia.org/wiki/%D7%A1%D7%A8%D7%99%D7%92_(%D7%91%D7%93)), לרוב דקה ועגולה, שחובשים על ראשם [יהודים](https://he.wikipedia.org/wiki/%D7%99%D7%94%D7%95%D7%93%D7%99%D7%9D) כסימן ל[יראת שמים](https://he.wikipedia.org/wiki/%D7%99%D7%A8%D7%90%D7%AA_%D7%A9%D7%9E%D7%99%D7%9D). בעבר לא הייתה חובה להסתובב עם כיסוי ראש זה. מעריכים כי הדבר הפך לחובה ולמצווה החל משנת 1550 לערך.

פאות – קצוות שיער בצדי הראש, סמוך לאוזניים האסורות בגילוח ע"פ התורה. יהודים רבים נהגו להאריך אותן ולסלסלן, אופן הסלסול משתנה בין העדות השונות.

טלית – משמעות המילה היא "בגד" בארמית. זהו בגד מלבני שבארבע פינותיו שזורים חוטי הציצית, לובשים אותה בד"כ בזמו תפילות בבית כנסת. בעדות השונות נהוג להתעטף בה בגילאים שונים. ביהדות הרפורמית והקונסרבטיבית גם נשים נוהגות להתעטף בה.

ציציות – אחת מהמצוות שעל יהודי לקיים הוא לחבר לכל בגד בעל ארבע פינות, בכל פינה קבוצת פתילים, כלומר ארבעה בסך הכל. מטרת פתילים אלו להזכיר ליהודי את המצוות אליהן הוא מחוייב. כיום כבר לא לובשים בגד עם ארבע פינות לכן יש בגד יעודי – "טלית קטן" אותו לובשים מתחת לבגדים.

שבת – זהו יום מנוחה וקדושה שבועי לעם היהודי. שמירת יום זה והקפדה עליו היא אחת המצוות החשובות בעם היהודי ועבירה על מצווה זו מובילה למוות בסקילה, שהוא המוות החמור ביותר בדת היהודית. בניגוד לימים קדושים אחרים וימי חג, יום זה איננו תלוי במולד הירח והוא מגיע בסופו של כל שבוע. לימים יום זה הפך ליום מנוחה אצל עמי קדם נוספים, זו אחת מהמצוות היהודיות החשובות והאוניברסליות ביותר. בתחילת דרכה היא הייתה כל כך מהפכנית שהיה צורך לאיים במוות על מי שלא ישמור על יום זה. במדינת ישראל יוםפ זה הוכרז כיום המנוחה השבועי הרשמי.

מזוזה – משמעות השם הינו כל אחד מדפנות פתח הבית. כיום זהו השם לתשמיש קדושה – חפץ קדושה, אשר מתקינים אותו בכניסה לבתים, לחדרים ולערים (במידה ויש שער לעיר), ובתוכו נמצא קלף עליו כתובות \_בכתב סת"ם) שתי פרשיות: "שמע ישראל" "והיה אם שמוע", המטרה היא שבכניסה ויציאה מהבית יזכור היהודי כי יש אלוהים אחד, ואת עקרון הגמול – עשה טוב יהיה לך טוב וכו...

כשרות – מערכת חוקים הקובעת אילו מאכלים מותר לאכול ואילו אסור. איסורים על מאכלים מסויימים מצויים גם בדתות אחרות.

תורה – השם שניתן לחמשת הספרים הראשונים בתנ"ך. ע"פ התפיסה היהודית כל המצוות של הדת נשענות על מה שכתוב בחמשת ספרים אלו, לכן לא פעם נתפסת כל ההגות היהודית שמבוססת על ספרים אלו, כ....

ע"פ המסורת ה... ניתנה לעם היהודי ע"י אלוהים ולכן היא מקודשת.

פרשת השבוע – חמשת חומשי התורה חולקו ל 54 קטעים אשר נקראים לאורך השנה וכל קטע מכונה כך. דבר זה מאפשר לקיים קריאה רצופה בתורה לאורך השנה ולסיימה מחדש בסופה של כל שנה בחג שמחת תורה. את ה... של אותו השבוע נהוג לקרוא בבית הכנסת בשבת, ללמוד אותה ולפרש אותה.

עליה לתורה – הזמנה לקרוא בתורה בזמן התפילה במניין. מספר העולים לתורה משתנה בין תפילה אחת לשנייה. הן מתקיימות רק כאשר קוראים בתורה בזמן התפילה.

שליח ציבור (ש"צ) – כינוי לחזן בית הכנסת, המייצג את קהל המתפללים מול האלוהים בתפילה. ע" המקובל הש"צ צריך להיות זכר שמלאו לו 13 עדיפות לירא שמיים.

תפילין –

רב, 18, תלמוד, משנה, ברכות השחר, מצווה/ות (תרי"ג), תפילה, שולחן ערוך, בר מצווה, נידה, דרשה, הפטרה, ברוך שפטרני, שמע ישראל, בית כנסת, מניין, 7 מצוות בני נוח, תשובה.

שאלות לקופסא:

משימה ראשונה:

1.מצאו כמה פרשיות יש בתורה. (54)

2.כמה תפילות מתפללים ביהדות במשך היום ? (3)

3.כמה פרשות יש בתוך המזוזה? (2)

חברו את התשובות לסעיפים 2 ו 3. את התוצאה הכפילו בתשובה לסעיף הראשון.

זהו הקוד לפתיחת מנעול מספר 1 – 270.

משימה שניה:

1.כמה מצוות יש במצוות בני נוח? (7)

2.כמות הספרים המקודשים בתנ"ך – (24)

3.איזה מספר הוא מניין? (10)

חברו את התשובות של סעיפי 1 ו 2.

את התוצאה הכפילו בתשובה לשאלה 3.

התוצאה הינה הקוד למעול מספר 3 – (310).

משימה שלישית:

1.כמה קצוות יש לטלית? (4)

2.כמה מצוות עשה יש? (248)

3.מכמה ספרים מורכבת התורה? (5)

4.כמה ברכות יש בתפילת 18? (19)

הכפילו את התשובות לשאלות 2, 4, זו בשו

הוסיפו לתוצאה את התשובות לשאלות 1, 3.

התוצאה הינה הקוד של מנעול מספר 5. (4721).

משימה ראשונה:

1.כמה מצוות אל תעשה יש במסורת היהודית? (365)

2.מהו גיל המצוות לבנות ביהדות? (12)

3.כמה ימים בשבוע קוראים בתורה בבית הכנסת? (3)

חברו את המספרים של תשובות 1,2.

מהתוצאה שיצאה הפחיתו את התשובה לשאלה 3.

התוצאה שיצאה הינה הקוד למנעול מספר 2. (374).

משימה שניה:

1.כמה פרשיות יש בתורה? (54)

2.מהי כמות הספרים המקודשים בתנ"ך? (24)

3.כמה הן מצוות בני נוח? (7)

הכפילו את התוצאה של שאלה 2 בתוצאה של שאלה 3.

אל התוצאה הוסיפו את התשובה לשאלה 1.

מה שיצא לכם הוא הקוד של מנעול מספר 4. (222).

משימה שלישית:

1.כמות המצוות לפי המסורת היהודית (613)

2.כמה פרשות יש בתוך המזוזה? (2)

3. גיל במצוות לבנים (13)

4.כמה אנשים צריך לפחות בכדי להרכיב מניין? (10).

הכפילו את התשובות לשאלות 1, 4.

חלקו את התוצאה בתשובה לשאלה 2.

החסירו את התשובה לשאלה 3. התוצאה הינה הקוד של מנעול 6. (3052)

סיפורו של יגאל אלון:

כשהגעתי לגיל בר-מצווה, קרא לי אבא למחסן התבואות שבחצר, ואמר: "בהנחת תפילין עוד לא  הגשמת את כל המצוות. אתה  
נעשה לאיש, ומעכשיו יהיה לך נשק משלך."

בדברו הוציא אקדח, הושיטו לי ואמר: "הוא שלך. שמור עליו, נקה אותו, והסתר מפני עין-רעה…"

התרגשתי מאוד. ליום הזה ציפיתי. מעתה יהיה לי נשק, כלאחי הבוגרים, כלאבא.

ואבא הוסיף: הערב תצא לשמור על שארית התבואה הקצורה, בחלקת ה"בלוט" (עץ אלון) שלנו.

עם השקיעה, פניתי ללכת לכיוון חלקת ה"בלוט" בה צמחו עצי אלון יפים. ליד החלקה עברה הדרך מעמק הירדן לנצרת, בה הלכו  
ונסעו עוברי-אורח.

הייתי נרגש מאוד. זו פעם ראשונה שאני יוצא לשמירה לבדי, בלילה. ככל שרחקתי מהכפר גברו התרגשותי ופחדי. הגעתי לחלקה, התמקמתי תחת אחד מעצי האלון, מאחרי סלע גדול. הצפרים עדיין הכינו עצמן לשנת הלילה וצפצופן הגביר את פחדי… רק משהשתרר שקט, נרגעתי מעט, התחלתי להקשיב לקולות הלילה והתפללתי שהלילה לא יגיעו הגנבים..

אולם מאוחר יותר, הבחנתי בכמה רוכבי-סוסים שנכנסו לשדה והחלו לאסוף את התבואה לשקיהם.

כפי שאבא הורה לי, הנחתי להם תחילה לשקוע בעבודה ואז קראתי אליהם קריאת-אזהרה: ענדק! הקריאה לא הרתיעה אותם, והם המשיכו באיסוף. דרכתי את הנשק בתקוה שקול הדריכה יבריחם,  וזה לא קרה. הרמתי את האקדח ויריתי באויר – הם תפסו עמדות, ודרכו את נשקם.

שאלתי את עצמי: מה עכשיו? לירות בהם ממש? לברוח? ומה אם אהרג? המחשבות חלפו בי במהירות, אבל תוך כדי שבריר שניה שמעתי לפתע מאחרי קולות וקללות נמרצות בערבית, ומיד אחריהן יריות באויר  מעל לראשי הגנבים, שקפצו על סוסיהם ונעלמו בחשיכה, בהשאירם את שקי התבואה. אבן נגולה מעל ליבי. אבא, הוא שהגיח לקראתי מירכתי השדה.

כן. הוא העמיד אותי במבחן, אך לא הניח לנער בן-13 לעמוד בכך לבדו. ברגע המכריע היה שם, וגרש את הגנבים. שמחתי היתה כפולה: לא זו בלבד שעמדתי במבחן, אלא שאבא ראה אותי בעמידתי.

שאלתי את אבא אח"כ:  הרי היה ברשותך נשק, מדוע לא ירית בהם?

תשובתו היתה: **יריה עלולה להסתיים במוות. מותו של ערבי פותח חשבון-דמים העלול לארוך עשרות שנים. אנחנו חיים כאן, איתם, וכל סכסוך שניתן לפתור בידיים ובמקל, יש לסיימו ללא נשק. בו יש להשתמש רק כאשר נשקפת סכנה ממשית לחייך.**

המושגים לפגישה השלישית:

בָּרוּךְ אַתָּה יְהֹוָה. אֱלֹהֵינוּ מֶלֶךְ הָעוֹלָם. אֲשֶׁר קִדְּשָׁנוּ בְּמִצְוֹתָיו. וְצִוָּנוּ לְהִתְעַטֵּף בַּצִיצִית.

**הִנְנִי מִתְעַטֵּף**

בְּטַלִית שֶׁל צִיצִית

כְּדֵי לִזְכּור וְלִשְׁמור אֶת מַסורֶת הַדורות

וּכְדֵי לְכַוֵון אֶת לִבִּי.

יִפָּתַח לִבִּי, תִּזְדַּכֵּךְ נַפְשִי,

בְּהִתְעַטְפִי בְּטַּלִית.

מארשה פאלק

מי שהתעטף בטלית בנעוריו לא ישכח לעולם: ההוצאה משקית הקטיפה הרכה ופתיחת הטלית המקופלת פרישה נשיקת הצוארון לארכו (הצוארון לפעמים רקום ולפעמים מזהב). אחר כך, בתנופה גדולה מעל הראש כמו שמים, כמו חפה כמו מצנח. אחר כך לכרך אותה סביב הראש כמו במחבואים, אחר כך להתעטף בה כל הגוף, צמודה צמודה, ולהתכרבל כמו גלם של פרפר ולפתח כמו כנפים ולעוף.

ומדוע הטלית בפסים ולא במשבצות שחור-לבן כמו לוח שחמט. כי הרבועים הם סופיים ובלי תקוה, הפסים באים מאין-סוף ויוצאים לאין-סוף כמו מסלולי המראה בשדה תעופה לנחיתת המלאכים ולהמראתם.

מי שהתעטף בטלית לעולם לא ישכח, כשהוא יוצא מן הברכה או מן הים מתעטף במגבת גדולה ופורש אותה שוב מעל ראשו ושוב מתכרבל בה, צמוד צמוד ורועד עוד קצת וצוחק ומברך.

יהודה עמיחי, פתוח סגור פתוח

(ח) זָכוֹר אֶת יוֹם הַשַּׁבָּת לְקַדְּשׁוֹ:

(ט) שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ:

(י) וְיוֹם הַשְּׁבִיעִי שַׁבָּת לַיהֹוָה אֱלֹהֶיךָ לֹא תַעֲשֶׂה כָל מְלָאכָה אַתָּה וּבִנְךָ וּבִתֶּךָ עַבְדְּךָ וַאֲמָתְךָ וּבְהֶמְתֶּךָ וְגֵרְךָ אֲשֶׁר בִּשְׁעָרֶיךָ:

(יא) כִּי שֵׁשֶׁת יָמִים עָשָׂה יְהֹוָה אֶת הַשָּׁמַיִם וְאֶת הָאָרֶץ אֶת הַיָּם וְאֶת כָּל אֲשֶׁר בָּם וַיָּנַח בַּיּוֹם הַשְּׁבִיעִי עַל כֵּן בֵּרַךְ יְהֹוָה אֶת יוֹם הַשַּׁבָּת וַיְקַדְּשֵׁהוּ:

שמות פרק כ

בן חמש שנים למקרא, בן עשר למשנה, **בן שלש עשרה למצות,** בן חמש עשרה לתלמוד,

בן שמונה עשרה לחופה, בן עשרים לרדוף, בן שלשים לכח, בן ארבעים לבינה, בן חמשים לעצה,

בן ששים לזקנה, בן שבעים לשיבה, בן שמונים לגבורה, בן תשעים לשוח,

בן מאה כאילו מת ועבר ובטל מן העולם

(משנה מסכת אבות פרק ה משנה כא**)**

דור מֶחַדֶש וְיוצֵר איננו זורק אֶל גַל האשפה את ירוּשַת הדורות. הוא בוחֶן ובודֶק, מַרְחִיק וּמֶקַרֶב. וְיֶש שֶׁהוּא נֶאֶחַז בֶּמַסורֶת קַיֶימֶת וּמוסִיף עָלֶיה. ויש שהוא יורד לְגַלֶי גְרוּטָאות, חושֵׂף נִשְכָּחות, מֶמַרֵק אותָּן מְחַלוּדָתָּן, מַחְזִיר לְתְּחִיָה מַסורֶת קְדוּמָה, שֶׁיֵש בָּה כְּדֵי לְהַזִין אֶת נֶפֶש הַדור מֶחָדָשׁ.

ברל כצנלסון

**שְׁמַע יִשְׂרָאֵל ה' אֱלֹהֵינוּ ה' אֶחָד**

וְאָהַבְתָּ אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ:

וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ:

וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ: וּקְשַׁרְתָּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ:

וּכְתַבְתָּם עַל מְזוּזֹת בֵּיתֶךָ וּבִשְׁעָרֶיךָ: (דברים פרק ו)

**קדיש**

תפילת הקדיש קבלה מעמד חשוב במסורת היהודית. זו תפילה הנאמרת לעילוי נשמת המת - לעילוי נשמתם של אלו שאינם איתנו היום ואנו רוצים להזכיר ולהזכר.

ארמית עברית

יִתְגַּדַּל וְיִתְקַדַּשׁ שְׁמֵהּ רַבָּא **(אמן)** יתגדל ויתקדש שמו הגדול (אמן)

בְּעָלְמָא דִּי בְרָא כִרְעוּתֵהּ בעולם שברא כרצונו

וְיַמְלִיךְ מַלְכוּתֵא וימליך מלכותו

בְּחַיֵּיכוֹן וּבְיוֹמֵיכוֹן וּבְחַיֵּי דכל בחייכם וביומיכם בחייו של כל

בית ישראל בית ישראל

בַּעֲגָלָא וּבִזְמַן קָרִיב **ואִמְרוּ אמן** במהרה ובזמן קרוב ואמרו אמן.

**יְהִא שְׁמִה רָבַּה מְבֹרַך לְעַלַם וּלְעלְמֵי עלְמָיַה** יהא שמו הגדול מברך לעולם ולעולמי עולמים

יִתבָרך ויִשתָבָּח ויִתפָּאָר ויִתְרומָם יתברך וישתבח ויתפאר ויתרומם

ויִתְנָשֵא ויִתְהָדַר ויִתְעָלֵה ויִתְהַלַל ויתנשא ויתהדר ויתעלה ויתהלל

שְמִה דְקֻדְשָׁה **בְּרִיךְ הוּא** שמו של הקדוש ברוך הוא

לְעֵלַא מִן כל בִּרְכַתָא וְשִירָתַא מעל כל הברכות והשירות

תֻשבחתא ונחמתא דאמִירן בעלְמָא התשבחות והנחמות הנאמרות בעולם

**ואִמרוּ אמן**. ואמרו אמן.

תִּתְקבל צְלותְהון וּבעותְהון תתקבלנה תפלותיהם ובקשותיהם

דְכל בֵּית יִשְראל של כל בית ישראל

קָדָם אבוּהוּן דִי בִּשְמָיָא **ואִמְר**וּ אמן לפני אביהם שבשמים ואמרו אמן.

יְהֵא שְלָמָא רָבַּא מִן שְמָיָא יהא שלום רב מן השמים

וחיים טובים עלינו ועל כל ישראל וחיים טובים עלינו ועל כל ישראל

**ואִמְרוּ אמן** ואמרו אמן.

עושה שלום במרומיו הוא יעשה שלום עלינו ועל כל ישראל **ואמרו אמן**.

קדיש חילוני

יתגדל שם האדם   
יתעלה פועל חייו   
ויתברך בזיכרוננו על צרור מעלליו בימי חלדו   
ועל המעש שלא הספיק להשלימו,   
על החלומות שנטוו ונמוגו   
ועל סגולות-יקר ואף חולשות אנוש שנגוזו   
מבעד הדוק הערפילי של הזמן.   
יזהיר זכר האדם והד חייו   
כזוהר הרקיע בליבנו, ושמו לפני שמש ינון,   
כי מותר האדם הוא הזיכרון   
מעבר למחיצות הזמן.   
לא בחושך שמו יכוסה.   
צו המשך החיים יצמיח פורקן   
לכאבנו המשוקע.   
הזמן במהלכו ירחם,   
וננצור את כל פרחי חייו לימים רבים.

(ח) זָכוֹר אֶת יוֹם הַשַּׁבָּת לְקַדְּשׁוֹ:

(ט) שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ:

(י) וְיוֹם הַשְּׁבִיעִי שַׁבָּת לַיהֹוָה אֱלֹהֶיךָ לֹא תַעֲשֶׂה כָל מְלָאכָה אַתָּה וּבִנְךָ וּבִתֶּךָ עַבְדְּךָ וַאֲמָתְךָ וּבְהֶמְתֶּךָ וְגֵרְךָ אֲשֶׁר בִּשְׁעָרֶיךָ:

(יא) כִּי שֵׁשֶׁת יָמִים עָשָׂה יְהֹוָה אֶת הַשָּׁמַיִם וְאֶת הָאָרֶץ אֶת הַיָּם וְאֶת כָּל אֲשֶׁר בָּם וַיָּנַח בַּיּוֹם הַשְּׁבִיעִי עַל כֵּן בֵּרַךְ יְהֹוָה אֶת יוֹם הַשַּׁבָּת וַיְקַדְּשֵׁהוּ:

שמות פרק כ

בן חמש שנים למקרא, בן עשר למשנה, **בן שלש עשרה למצות,** בן חמש עשרה לתלמוד,

בן שמונה עשרה לחופה, בן עשרים לרדוף, בן שלשים לכח, בן ארבעים לבינה, בן חמשים לעצה,

בן ששים לזקנה, בן שבעים לשיבה, בן שמונים לגבורה, בן תשעים לשוח,

בן מאה כאילו מת ועבר ובטל מן העולם

(משנה מסכת אבות פרק ה משנה כא**)**

דור מֶחַדֶש וְיוצֵר איננו זורק אֶל גַל האשפה את ירוּשַת הדורות. הוא בוחֶן ובודֶק, מַרְחִיק וּמֶקַרֶב. וְיֶש שֶׁהוּא נֶאֶחַז בֶּמַסורֶת קַיֶימֶת וּמוסִיף עָלֶיה. ויש שהוא יורד לְגַלֶי גְרוּטָאות, חושֵׂף נִשְכָּחות, מֶמַרֵק אותָּן מְחַלוּדָתָּן, מַחְזִיר לְתְּחִיָה מַסורֶת קְדוּמָה, שֶׁיֵש בָּה כְּדֵי לְהַזִין אֶת נֶפֶש הַדור מֶחָדָשׁ.

ברל כצנלסון

לפני הקריאה העולה מברכ/ת

**בָּרְכוּ אֶת ה' הַמְבֹרָךְ:**

והקהל עונים:

**בָּרוּךְ ה' הַמְבֹרָךְ לְעוֹלָם וָעֶד:**

והעולה מברכ/ת:

**בָּרוּךְ ה' הַמְבֹרָךְ לְעוֹלָם וָעֶד:**

**בָּרוּךְ אַתָּה ה' אֱלֹהֵינוּ מֶלֶךְ הָעוֹלָם**

**אֲשֶׁר בָּחַר בָּנוּ מִכָּל הָעַמִּים וְנָתַן לָנוּ אֶת תּוֹרָתוֹ.**

**בָּרוּךְ אַתָּה ה' נוֹתֵן הַתּוֹרָה:**

ואחרי קריאת התורה העולה מברכ/ת:

**בָּרוּךְ אַתָּה ה' אֱלֹהֵינוּ מֶלֶךְ הָעוֹלָם**

**אֲשֶׁר נָתַן לָנוּ תּוֹרַת אֱמֶת וְחַיֵּי עוֹלָם נָטַע בְּתוֹכֵנוּ.**

**בָּרוּךְ אַתָּה ה' נוֹתֵן הַתּוֹרָה:**

קידוש לשבת

יום הַשִּׁשִּׁי. וַיְכֻלּוּ הַשָּׁמַיִם וְהָאָרֶץ וְכָל צְבָאָם:   
וַיְכַל אֱלהִים בַּיּום הַשְּׁבִיעִי מְלַאכְתּו אֲשֶׁר עָשָׂה. וַיִּשְׁבּת בַּיּום הַשְּׁבִיעִי מִכָּל מְלַאכְתּו אֲשֶׁר עָשָׂה:   
וַיְבָרֶךְ אֱלהִים אֶת יום הַשְּׁבִיעִי וַיְקַדֵּשׁ אתו. כִּי בו שָׁבַת מִכָּל מְלַאכְתּו אֲשֶׁר בָּרָא אֱלהִים לַעֲשׂות:   
סַבְרִי מָרָנָן.   
  
בָּרוּךְ אַתָּה ה', אֱלהֵינוּ מֶלֶךְ הָעולָם, בּורֵא פְּרִי הַגֶּפֶן:   
בָּרוּךְ אַתָּה ה', אֱלהֵינוּ מֶלֶךְ הָעולָם, אֲשֶׁר קִדְּשָׁנוּ בְּמִצְותָיו וְרָצָה בָנוּ, וְשַׁבַּת קָדְשׁו בְּאַהֲבָה וּבְרָצון הִנְחִילָנוּ, זִכָּרון לְמַעֲשֵׂה בְרֵאשִׁית, תְּחִלָּה לְמִקְרָאֵי קדֶשׁ, זֵכֶר לִיצִיאַת מִצְרַיִם. וְשַׁבַּת קָדְשְׁךָ בְּאַהֲבָה וּבְרָצון הִנְחַלְתָּנוּ:   
בָּרוּךְ אַתָּה ה', מְקַדֵּשׁ הַשַּׁבָּת:

**ברכת השבת הצובאית:**

**נברך את השבת, למנוחת הגוף ולשלוות הנפש**

**שנתברכנו בשבוע עמל, ויבורך הבא אחריה**

**שתהא עיננו ליפי ההר, וליבנו לרעות**

**שתהא שבתנו שלום, ובביתנו הברכה**

**שבת שלום**

**מצורפת חוברת העלייה לתורה הסופית:**

(השמות הרשומים הם שמות המקריאים).

י"ח באדר א' 23.2.19

עלייה לתורה

כיתת שדה

פרשת "קדושים"

ברוכות/ים הבאות/ים לטקס העלייה לתורה של כיתת "שדה".

זהו טקס מתחדש בקיבוצנו, שפותח פתח לאימוץ מנהגים ומסורות של בית אמא ואבא, ביתם של סבא וסבתא – הבית שלנו, של העם היהודי והישראלי.

אין לנו במה להתבייש, אין סיבה למבוכה או השפלת מבט.

נשמח להכיר, ללמוד ולדעת על מסורות עתיקות ימים, על מנהגים שהיו ונשכחו, וכמובן לעמוד באומץ ולחדש, להתאים את המסורת לעולמנו שלנו - העולם היהודי- ישראלי-קיבוצי-חילוני בצובה.

בטקס שלנו שילבנו שלל טקסטים מהמקורות ומהעת החדשה. כך נקרא יחד תפילות המלוות את העם היהודי מאות שנים ולצידן שירים ודברי הגות של לאה גולדברג, רחל שפירא, יהודה עמיחי ועוד.

הטקס משלב הורים וילדים- כחלק מהלמידה וההכרות שלנו עם המסורת שעוברת מאם לבנה ומאב לבתו. את הטקס נסיים בקריאת הפרשה על ידי בנות ובני הכיתה ובברכות של ההורים לילדיהם אשר יוכלו לבוא בקהל ישראל עם תום הטקס.

זהו מסע חדש בקיבוצנו. הלוואי ויעמיק שורשים ויהפוך לחלק משנת המצוות של ילדינו לאורך שנים.

שבת של שלום

ויקטור פריאל:

דור מֶחַדֶש וְיוצֵר איננו זורק אֶל גַל האשפה את ירוּשַת הדורות. הוא בוחֶן ובודֶק, מַרְחִיק וּמֶקַרֶב. וְיֶש שֶׁהוּא נֶאֶחַז בֶּמַסורֶת קַיֶימֶת וּמוסִיף עָלֶיה. ויש שהוא יורד לְגַלֶי גְרוּטָאות, חושֵׂף נִשְכָּחות, מֶמַרֵק אותָּן מְחַלוּדָתָּן, מַחְזִיר לְתְּחִיָה מַסורֶת קְדוּמָה, שֶׁיֵש בָּה כְּדֵי לְהַזִין אֶת נֶפֶש הַדור מֶחָדָשׁ.

ברל כצנלסון

"הִנֵּה מַה טּוֹב וּמַה נָּעִים שֶׁבֶת אַחִים גַּם יָחַד" (תהילים קלג א)

שירז שחם:

**הִנְנִי מִתְעַטֵּף**

**בְּטַלִית שֶׁל צִיצִית**

**כְּדֵי לִזְכּור וְלִשְׁמור אֶת מַסורֶת הַדורות**

**וּכְדֵי לְכַוֵון אֶת לִבִּי.**

**יִפָּתַח לִבִּי, תִּזְדַּכֵּךְ נַפְשִי,**

**בְּהִתְעַטְפִי בְּטַּלִית.**

מארשה פאלק

שרה גרינבוים:

מי שהתעטף בטלית בנעוריו לא ישכח לעולם: ההוצאה משקית הקטיפה הרכה ופתיחת הטלית המקופלת פרישה נשיקת הצוארון לארכו (הצוארון לפעמים רקום ולפעמים מזהב). אחר כך, בתנופה גדולה מעל הראש כמו שמים, כמו חפה כמו מצנח. אחר כך לכרך אותה סביב הראש כמו במחבואים, אחר כך להתעטף בה כל הגוף, צמודה צמודה, ולהתכרבל כמו גלם של פרפר ולפתח כמו כנפים ולעוף.

ומדוע הטלית בפסים ולא במשבצות שחור-לבן כמו לוח שחמט. כי הרבועים הם סופיים ובלי תקוה, הפסים באים מאין-סוף ויוצאים לאין-סוף כמו מסלולי המראה בשדה תעופה לנחיתת המלאכים ולהמראתם.

מי שהתעטף בטלית לעולם לא ישכח, כשהוא יוצא מן הברכה או מן הים מתעטף במגבת גדולה ופורש אותה שוב מעל ראשו ושוב מתכרבל בה, צמוד צמוד ורועד עוד קצת וצוחק ומברך.

יהודה עמיחי, **פתוח סגור פתוח**

אורי כהן:

**לַמְדֵנִי אלהַי בָּרֵךְ וֶהִתְּפַּלֵל**

**על סוֹד עָלֶה קָמֵל על נֹגָה פְּרִי בָּשֶל**

**על החֵרוּת הזאת, לִרְאות, לחוּש,**

**לנשום, לדעת, לְיַחֵל, לְהִכָּשֵל.**

**לָמֵד את שִפְתוֹתַי ברכה וֶשיר-הַלֵל**

**בֶּהִתְּחַדֵש זְמָנְךָ עִם בוקר ועִם לֵיל,**

**לֶבַל יהיה יוֹמך כִּתְּמוֹל שִלשוֹם,**

**לֶבַל יהיה עלי יוֹמִי הֶרְגֶל.**

(לאה גולדברג)

שעת ערבית לאט נגמלת  
מלהט החמה,  
חלון נפתח, נפתחת דלת  
ובשכונה תכונה.  
עוד ההורים זקוקים לילד  
ועיר לשאונה,  
ואנחנו זה לאלה  
והשיר למנגינה.

בואי רוח ים  
עם טפיחת כנפי יונה  
והביאי מאי שם  
עוד דרישת שלום חמה.  
בואי נכונה  
אל הלחי השחומה,  
בואי רוח ים  
עם טפיחת כנפי יונה.

מחורצים ענפי הזית  
כפני הוותיקים,  
געגועים צובטים עדיין  
כשהדרורים נוסקים.  
הילדים שקועים בינתיים  
בסוד המשחקים,  
טירונים חולמים על בית  
וזקנים על מרחקים.  
  
בואי רוח ים  
עם טפיחת כנפי יונה  
והביאי מאי שם  
עוד דרישת שלום חמה.  
בואי נכונה  
אל הלחי השחומה,  
בואי רוח ים  
עם טפיחת כנפי יונה.

**דרישת שלום / מילים: רחל שפירא. לחן: יאיר קלינגר**

שי רויזמן:

שמות פרק כ'

זָכוֹר אֶת יוֹם הַשַּׁבָּת לְקַדְּשׁוֹ

שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ

וְיוֹם הַשְּׁבִיעִי שַׁבָּת לַיהֹוָה אֱלֹהֶיךָ לֹא תַעֲשֶׂה כָל מְלָאכָה אַתָּה וּבִנְךָ וּבִתֶּךָ עַבְדְּךָ וַאֲמָתְךָ וּבְהֶמְתֶּךָ וְגֵרְךָ אֲשֶׁר בִּשְׁעָרֶיךָ

כִּי שֵׁשֶׁת יָמִים עָשָׂה יְהֹוָה אֶת הַשָּׁמַיִם וְאֶת הָאָרֶץ אֶת הַיָּם וְאֶת כָּל אֲשֶׁר בָּם וַיָּנַח בַּיּוֹם הַשְּׁבִיעִי עַל כֵּן בֵּרַךְ יְהֹוָה אֶת יוֹם הַשַּׁבָּת וַיְקַדְּשֵׁהוּ

\*\*\*\*

אמה רויזמן

אמנון מגן

נברך את השבת

נברך את השבת למנוחת הגוף ולשלוות הנפש,

שנתברכנו בשבוע עמל ויבורך הבא אחריה,

שתהא עיננו ליפי ההר וליבנו לרעות,

שתהא שבתנו שלום ובביתנו הברכה,

שבת שלום

\*\*\*\*

יום הַשִּׁשִּׁי. וַיְכֻלּוּ הַשָּׁמַיִם וְהָאָרֶץ וְכָל צְבָאָם

וַיְכַל אֱלהִים בַּיּום הַשְּׁבִיעִי מְלַאכְתּו אֲשֶׁר עָשָׂה

וַיִּשְׁבּת בַּיּום הַשְּׁבִיעִי מִכָּל מְלַאכְתּו אֲשֶׁר עָשָׂה  
וַיְבָרֶךְ אֱלהִים אֶת יום הַשְּׁבִיעִי וַיְקַדֵּשׁ אתו

כִּי בו שָׁבַת מִכָּל מְלַאכְתּו אֲשֶׁר בָּרָא אֱלהִים לַעֲשׂות  
סַבְרִי מָרָנָן. (לחיים)  
  
בָּרוּךְ אַתָּה ה', אֱלהֵינוּ מֶלֶךְ הָעולָם, בּורֵא פְּרִי הַגֶּפֶן   
בָּרוּךְ אַתָּה ה', אֱלהֵינוּ מֶלֶךְ הָעולָם, אֲשֶׁר קִדְּשָׁנוּ בְּמִצְותָיו וְרָצָה בָנוּ, וְשַׁבַּת קָדְשׁו בְּאַהֲבָה וּבְרָצון הִנְחִילָנוּ, זִכָּרון לְמַעֲשֵׂה בְרֵאשִׁית,

תְּחִלָּה לְמִקְרָאֵי קדֶשׁ, זֵכֶר לִיצִיאַת מִצְרַיִם.

וְשַׁבַּת קָדְשְׁךָ בְּאַהֲבָה וּבְרָצון הִנְחַלְתָּנוּ  
בָּרוּךְ אַתָּה ה', מְקַדֵּשׁ הַשַּׁבָּת (אמן)

**נִגוּנִים** פניה ברגשטיין

הנה אאזין שיר ערשי הרחוק

הביע פי אם אלי בת,

הנה לי תזהרנה בדמע ושחוק

"איכה" וזמירות של שבת.

כל הגה יתם וכל צליל יאלם

בי קולכם הרחוק כי יהום.

עיני אעצום והריני אתכם

מעל לחשכת התהום.

שתלתם נגונים בי אבי ואמי

נגונים מזמורים שכוחים.

גרעינים גרעינים נשאם לבבי-

עתה הם עולים וצומחים.

עתה הם שולחים פארות בדמי,

שרשיהם בעורקי שלובים,

נגוניך, אבי, ושיריך, אמי

בדפקי נעורים ושבים.

**אציג את תעודת הזהות שלי:**

בין בני אדם אני יהודי,

בין יהודים אני ציוני,

בין ציונים אני חבר קיבוץ.

תוכלו להבין מכרטיס זהות זה שזהותי חובקת את כל מעגלי קיומי,

היא שתהיה נקודת המוצא שלי ללימוד המקורות היהודיים לדורותיהם ולמפגש שלי עם תרבויות העמים.

מתוכה אבקש ללמוד תנ"ך, ממנה אבוא לעולמם של חכמים, למשנתם ולתלמודם.

מתוך אוהלה אצא לפגוש במעגלם של חסידים, וממנה אפליג אל עולמם של מגשימים וחלוצים, סופרים ומשוררים והוגים בני זמננו, כי זה כל האדם.

כי הכל מקורות הם לחיי, והכל בי ובנפשי יהיה לאחד – האנושי והיהודי, הציוני והקיבוצי.

(יריב בן אהרן, חבר קיבוץ ראש הנקרה)

אדם חי בעולם שאותו הוא עושה לעצמו

מן התאוות שבשרו מתאווה לעצמו

ומן הנופים שבהם הוא ממתיק לעצמו

את הפחדים שבהם הוא מפחיד את עצמו

בקיץ הוא יוצא אל מחוץ לעצמו

ובסתיו הוא חוזר חזרה לעצמו

ורואה מה עשה לעצמו

בקיץ ומה לא עשה לעצמו

מבחין בין זה לזה ומבין לעצמו

(נתן זך)

על שלשה דברים

העולם עומד:

על התורה

ועל העבודה

ועל גמילות חסדים.

מסכת אבות פרק א

אַתָּה מוצֶא שְׁלשָה שֶמות נִקְרְאוּ לו לָאַדַם: אֶחָד מה שקוראים לו אביו ואִמו

ואחד מה שקוראים לו בְּני אדם

ואחד מה שֶקונֶה הוא לְעַצְמו.

טוב מִכוּלָן מה שקונֶה הוּא לְעַצְמו

מדרש אגדה

כרמית ותום שמר:

**'אִם אנִי אנִי כִי אָתָּה אָתָּה ואָתָּה אָתָּה כי אנִי אנִי**

**אז אנִי לא אנִי ואָתָּה לא אָתָּה**

**אבל אם אנִי אנִי כי אנִי אנִי ואָתָּה אָתָּה כי אָתָּה אָתָּה**

**אז אנִי הוא אנִי ואָתָּה הוא אָתָּה**'.

 הרבי מנחם מנדל ממקוצק

**שְׁמַע יִשְׂרָאֵל ה' אֱלֹהֵינוּ ה' אֶחָד**

וְאָהַבְתָּ אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ

וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ

וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ וּקְשַׁרְתָּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ

וּכְתַבְתָּם עַל מְזוּזֹת בֵּיתֶךָ וּבִשְׁעָרֶיךָ (דברים פרק ו)

נעה הורנשטיין:

"העם היהודי קורא באזני אלוהים את ספר התורה

במשך כל השנה, כל שבוע פרשה,

כמו ששֶׁחְרֶזָדָה סיפרה סיפורים כדי להציל את חייה,

ועד שמגיעים לשִׂמחת תורה

הוא שוכח ואפשר להתחיל מחדש"

(יהודה עמיחי / פתוח-סגור-פתוח)

**פרשת השבוע:**

התורה מחולקת ל-54 כאלו, וקוראים אותן במחזור של שנה אחת [משמחת תורה](https://lib.cet.ac.il/pages/item.asp?item=8650" \o ") ועד שמחת תורה.   
כל יחידה כוללת פרקים אחדים. (החלוקה של התנ"ך לפרקים, כפי שאנו מכירות אותה, היא מתקופה מאוחרת יותר, מהמאה ה-13.)  
לפי המסורת, עזרא הסופר קבע את הנוהג ושם הפרשה נקבע על פי המילה הראשונה שבה מתחילה הפרשה, או על פי מילה אחרת שמופיעה בתחילת המשפט הראשון.    
בתקופת [בית שני](https://lib.cet.ac.il/pages/item.asp?item=8561" \o ") נקבע המנהג של קריאת התורה בציבור בבתי הכנסת ובשווקים, בשבתות ובחגים, וכן בימי שני וחמישי (שהם ימי השוּק).

**פרשת קדושים:**

ספר ויקרא הוא הספר השלישי מחמשת חומשי [תורה](http://he.wikipedia.org/wiki/%D7%AA%D7%95%D7%A8%D7%94). ספר ויקרא נודע גם בכינויו "תורת כהנים", לו זכה כיוון שהוא עוסק בעיקר בהלכות הקרבת ה[קורבנות](http://he.wikipedia.org/wiki/%D7%A7%D7%95%D7%A8%D7%91%D7%9F_(%D7%99%D7%94%D7%93%D7%95%D7%AA)) ושאר דיני [המקדש](http://he.wikipedia.org/wiki/%D7%91%D7%99%D7%AA_%D7%94%D7%9E%D7%A7%D7%93%D7%A9).

פרשת קדושים עוסקת בשלל התניות וחוקים, היא מזכירה לנו לשמור על יום השבת, מדברת כיצד יש לנהוג כלפי הגר הזר השונה החלש. מזכירה לנו שיש לחלוק את היש עם מי שאין לו, קוראת לנו לקיים משפט צדק, מדברת לא מעט על דרך הארץ בה יש לנהוג בין אדם לחברו וכיצד גם אסור לנהוג. בפרשה זו אנו נפגשים עם כמה מהפתגמים השגורים ביותר בחיינו כמו "ואהבת לרעך כמוך"... זוהי פרשה עם תפיסת עולם מאוד סוציאלית מאוד הומנית המתאימה לא מעט לחיינו אנו כיהודים בארץ ישראל, וכשותפים וחברים בקהילה מאוד יהודית שהיא קיבוץ פלמ"ח צובה.'

לפני הקריאה העולה מברכ/ת

**בָּרְכוּ אֶת ה' הַמְבֹרָךְ:**

והקהל עונים:

**בָּרוּךְ ה' הַמְבֹרָךְ לְעוֹלָם וָעֶד:**

והעולה מברכ/ת:

**בָּרוּךְ ה' הַמְבֹרָךְ לְעוֹלָם וָעֶד:**

**בָּרוּךְ אַתָּה ה' אֱלֹהֵינוּ מֶלֶךְ הָעוֹלָם**

**אֲשֶׁר בָּחַר בָּנוּ מִכָּל הָעַמִּים וְנָתַן לָנוּ אֶת תּוֹרָתוֹ.**

**בָּרוּךְ אַתָּה ה' נוֹתֵן הַתּוֹרָה:**

ספר ויקרא פרק יט' פרשת "קדושים"

{א} וַיְדַבֵּר יְהוָה אֶל מֹשֶׁה לֵּאמֹר {ב} דַּבֵּר אֶל כָּל עֲדַת בְּנֵי יִשְׂרָאֵל וְאָמַרְתָּ אֲלֵהֶם קְדֹשִׁים תִּהְיוּ כִּי קָדוֹשׁ אֲנִי יְהוָה אֱלֹהֵיכֶם:

שירז א'-ג'

{ג} אִישׁ אִמּוֹ וְאָבִיו תִּירָאוּ וְאֶת שַׁבְּתֹתַי תִּשְׁמֹרוּ אֲנִי יְהוָה אֱלֹהֵיכֶם: {ד} אַל תִּפְנוּ אֶל הָאֱלִילִים וֵאלֹהֵי מַסֵּכָה לֹא תַעֲשׂוּ לָכֶם אֲנִי יְהוָה אֱלֹהֵיכֶם:

{ה} וְכִי תִזְבְּחוּ זֶבַח שְׁלָמִים לַיהוָה לִרְצֹנְכֶם תִּזְבָּחֻהוּ: {ו} בְּיוֹם זִבְחֲכֶם יֵאָכֵל וּמִמָּחֳרָת וְהַנּוֹתָר עַד יוֹם הַשְּׁלִישִׁי בָּאֵשׁ יִשָּׂרֵף: {ז} וְאִם הֵאָכֹל יֵאָכֵל בַּיּוֹם הַשְּׁלִישִׁי פִּגּוּל הוּא לֹא יֵרָצֶה: {ח} וְאֹכְלָיו עֲוֹנוֹ יִשָּׂא כִּי אֶת קֹדֶשׁ יְהוָה חִלֵּל וְנִכְרְתָה הַנֶּפֶשׁ הַהִוא מֵעַמֶּיהָ:

{ט} וּבְקֻצְרְכֶם אֶת קְצִיר אַרְצְכֶם לֹא תְכַלֶּה פְּאַת שָׂדְךָ לִקְצֹר וְלֶקֶט קְצִירְךָ לֹא תְלַקֵּט: {י} וְכַרְמְךָ לֹא תְעוֹלֵל וּפֶרֶט כַּרְמְךָ לֹא תְלַקֵּט לֶעָנִי וְלַגֵּר תַּעֲזֹב אֹתָם אֲנִי יְהוָה אֱלֹהֵיכֶם:

אמה ט'-יא'

{יא} לֹא תִּגְנֹבוּ וְלֹא תְכַחֲשׁוּ וְלֹא תְשַׁקְּרוּ אִישׁ בַּעֲמִיתוֹ: {יב} וְלֹא תִשָּׁבְעוּ בִשְׁמִי לַשָּׁקֶר וְחִלַּלְתָּ אֶת שֵׁם אֱלֹהֶיךָ אֲנִי יְהוָה: {יג} לֹא תַעֲשֹׁק אֶת רֵעֲךָ וְלֹא תִגְזֹל לֹא תָלִין פְּעֻלַּת שָׂכִיר אִתְּךָ עַד בֹּקֶר:

תום יג'-טו'

{יד} לֹא תְקַלֵּל חֵרֵשׁ וְלִפְנֵי עִוֵּר לֹא תִתֵּן מִכְשֹׁל וְיָרֵאתָ מֵּאֱלֹהֶיךָ אֲנִי יְהוָה: {טו} לֹא תַעֲשׂוּ עָוֶל בַּמִּשְׁפָּט לֹא תִשָּׂא פְנֵי דָל וְלֹא תֶהְדַּר פְּנֵי גָדוֹל בְּצֶדֶק תִּשְׁפֹּט עֲמִיתֶךָ:

{טז} לֹא תֵלֵךְ רָכִיל בְּעַמֶּיךָ לֹא תַעֲמֹד עַל דַּם רֵעֶךָ אֲנִי יְהוָה: {יז} לֹא תִשְׂנָא אֶת אָחִיךָ בִּלְבָבֶךָ הוֹכֵחַ תּוֹכִיחַ אֶת עֲמִיתֶךָ וְלֹא תִשָּׂא עָלָיו חֵטְא: {יח} לֹא תִקֹּם וְלֹא תִטֹּר אֶת בְּנֵי עַמֶּךָ וְאָהַבְתָּ לְרֵעֲךָ כָּמוֹךָ אֲנִי יְהוָה:

בר טז'-יח'

{יט} אֶת חֻקֹּתַי תִּשְׁמֹרוּ בְּהֶמְתְּךָ לֹא תַרְבִּיעַ כִּלְאַיִם שָׂדְךָ לֹא תִזְרַע כִּלְאָיִם וּבֶגֶד כִּלְאַיִם שַׁעַטְנֵז לֹא יַעֲלֶה עָלֶיךָ: {כ} וְאִישׁ כִּי יִשְׁכַּב אֶת אִשָּׁה שִׁכְבַת זֶרַע וְהִוא שִׁפְחָה נֶחֱרֶפֶת לְאִישׁ וְהָפְדֵּה לֹא נִפְדָּתָה אוֹ חֻפְשָׁה לֹא נִתַּן לָהּ בִּקֹּרֶת תִּהְיֶה לֹא יוּמְתוּ כִּי לֹא חֻפָּשָׁה: {כא} וְהֵבִיא אֶת אֲשָׁמוֹ לַיהוָה אֶל פֶּתַח אֹהֶל מוֹעֵד אֵיל אָשָׁם: {כב} וְכִפֶּר עָלָיו הַכֹּהֵן בְּאֵיל הָאָשָׁם לִפְנֵי יְהוָה עַל חַטָּאתוֹ אֲשֶׁר חָטָא וְנִסְלַח לוֹ מֵחַטָּאתוֹ אֲשֶׁר חָטָא: (פ)

{כג} וְכִי תָבֹאוּ אֶל הָאָרֶץ וּנְטַעְתֶּם כָּל עֵץ מַאֲכָל וַעֲרַלְתֶּם עָרְלָתוֹ אֶת פִּרְיוֹ שָׁלֹשׁ שָׁנִים יִהְיֶה לָכֶם עֲרֵלִים לֹא יֵאָכֵל: {כד} וּבַשָּׁנָה הָרְבִיעִת יִהְיֶה כָּל פִּרְיוֹ קֹדֶשׁ הִלּוּלִים לַיהוָה: {כה} וּבַשָּׁנָה הַחֲמִישִׁת תֹּאכְלוּ אֶת פִּרְיוֹ לְהוֹסִיף לָכֶם תְּבוּאָתוֹ אֲנִי יְהוָה אֱלֹהֵיכֶם:

{כו} לֹא תֹאכְלוּ עַל הַדָּם לֹא תְנַחֲשׁוּ וְלֹא תְעוֹנֵנוּ: {כז} לֹא תַקִּפוּ פְּאַת רֹאשְׁכֶם וְלֹא תַשְׁחִית אֵת פְּאַת זְקָנֶךָ: {כח} וְשֶׂרֶט לָנֶפֶשׁ לֹא תִתְּנוּ בִּבְשַׂרְכֶם וּכְתֹבֶת קַעֲקַע לֹא תִתְּנוּ בָּכֶם אֲנִי יְהוָה:

{כט} אַל תְּחַלֵּל אֶת בִּתְּךָ לְהַזְנוֹתָהּ וְלֹא תִזְנֶה הָאָרֶץ וּמָלְאָה הָאָרֶץ זִמָּה: {ל} אֶת שַׁבְּתֹתַי תִּשְׁמֹרוּ וּמִקְדָּשִׁי תִּירָאוּ אֲנִי יְהוָה: {לא} אַל תִּפְנוּ אֶל הָאֹבֹת וְאֶל הַיִּדְּעֹנִים אַל תְּבַקְשׁוּ לְטָמְאָה בָהֶם אֲנִי יְהוָה אֱלֹהֵיכֶם: {לב} מִפְּנֵי שֵׂיבָה תָּקוּם וְהָדַרְתָּ פְּנֵי זָקֵן וְיָרֵאתָ מֵּאֱלֹהֶיךָ אֲנִי יְהוָה: (ס)

גיא ל'-לב'

{לג} וְכִי יָגוּר אִתְּךָ גֵּר בְּאַרְצְכֶם לֹא תוֹנוּ אֹתוֹ: {לד} כְּאֶזְרָח מִכֶּם יִהְיֶה לָכֶם הַגֵּר הַגָּר אִתְּכֶם וְאָהַבְתָּ לוֹ כָּמוֹךָ כִּי גֵרִים הֱיִיתֶם בְּאֶרֶץ מִצְרָיִם אֲנִי יְהוָה אֱלֹהֵיכֶם:

עוז לג'-לז'

{לה} לֹא תַעֲשׂוּ עָוֶל בַּמִּשְׁפָּט בַּמִּדָּה בַּמִּשְׁקָל וּבַמְּשׂוּרָה: {לו} מֹאזְנֵי צֶדֶק אַבְנֵי צֶדֶק אֵיפַת צֶדֶק וְהִין צֶדֶק יִהְיֶה לָכֶם אֲנִי יְהוָה אֱלֹהֵיכֶם אֲשֶׁר הוֹצֵאתִי אֶתְכֶם מֵאֶרֶץ מִצְרָיִם: {לז} וּשְׁמַרְתֶּם אֶת כָּל חֻקֹּתַי וְאֶת כָּל מִשְׁפָּטַי וַעֲשִׂיתֶם אֹתָם אֲנִי יְהוָה:

פרק כ'

{א} וַיְדַבֵּר יְהוָה אֶל מֹשֶׁה לֵּאמֹר: {ב} וְאֶל בְּנֵי יִשְׂרָאֵל תֹּאמַר אִישׁ אִישׁ מִבְּנֵי יִשְׂרָאֵל וּמִן הַגֵּר הַגָּר בְּיִשְׂרָאֵל אֲשֶׁר יִתֵּן מִזַּרְעוֹ לַמֹּלֶךְ מוֹת יוּמָת עַם הָאָרֶץ יִרְגְּמֻהוּ בָאָבֶן: {ג} וַאֲנִי אֶתֵּן אֶת פָּנַי בָּאִישׁ הַהוּא וְהִכְרַתִּי אֹתוֹ מִקֶּרֶב עַמּוֹ כִּי מִזַּרְעוֹ נָתַן לַמֹּלֶךְ לְמַעַן טַמֵּא אֶת מִקְדָּשִׁי וּלְחַלֵּל אֶת שֵׁם קָדְשִׁי: {ד} וְאִם הַעְלֵם יַעְלִימוּ עַם הָאָרֶץ אֶת עֵינֵיהֶם מִן הָאִישׁ הַהוּא בְּתִתּוֹ מִזַּרְעוֹ לַמֹּלֶךְ לְבִלְתִּי הָמִית אֹתוֹ: {ה} וְשַׂמְתִּי אֲנִי אֶת פָּנַי בָּאִישׁ הַהוּא וּבְמִשְׁפַּחְתּוֹ וְהִכְרַתִּי אֹתוֹ וְאֵת כָּל הַזֹּנִים אַחֲרָיו לִזְנוֹת אַחֲרֵי הַמֹּלֶךְ מִקֶּרֶב עַמָּם:

מעיין א'-ג'

{ו} וְהַנֶּפֶשׁ אֲשֶׁר תִּפְנֶה אֶל הָאֹבֹת וְאֶל הַיִּדְּעֹנִים לִזְנוֹת אַחֲרֵיהֶם וְנָתַתִּי אֶת פָּנַי בַּנֶּפֶשׁ הַהִוא וְהִכְרַתִּי אֹתוֹ מִקֶּרֶב עַמּוֹ: {ז} וְהִתְקַדִּשְׁתֶּם וִהְיִיתֶם קְדֹשִׁים כִּי אֲנִי יְהוָה אֱלֹהֵיכֶם:

{ח} וּשְׁמַרְתֶּם אֶת חֻקֹּתַי וַעֲשִׂיתֶם אֹתָם אֲנִי יְהוָה מְקַדִּשְׁכֶם: {ט} כִּי אִישׁ אִישׁ אֲשֶׁר יְקַלֵּל אֶת אָבִיו וְאֶת אִמּוֹ מוֹת יוּמָת אָבִיו וְאִמּוֹ קִלֵּל דָּמָיו בּוֹ: {י} וְאִישׁ אֲשֶׁר יִנְאַף אֶת אֵשֶׁת אִישׁ אֲשֶׁר יִנְאַף אֶת אֵשֶׁת רֵעֵהוּ מוֹת יוּמַת הַנֹּאֵף וְהַנֹּאָפֶת:

{יא} וְאִישׁ אֲשֶׁר יִשְׁכַּב אֶת אֵשֶׁת אָבִיו עֶרְוַת אָבִיו גִּלָּה מוֹת יוּמְתוּ שְׁנֵיהֶם דְּמֵיהֶם בָּם: {יב} וְאִישׁ אֲשֶׁר יִשְׁכַּב אֶת כַּלָּתוֹ מוֹת יוּמְתוּ שְׁנֵיהֶם תֶּבֶל עָשׂוּ דְּמֵיהֶם בָּם: {יג} וְאִישׁ אֲשֶׁר יִשְׁכַּב אֶת זָכָר מִשְׁכְּבֵי אִשָּׁה תּוֹעֵבָה עָשׂוּ שְׁנֵיהֶם מוֹת יוּמָתוּ דְּמֵיהֶם בָּם: {יד} וְאִישׁ אֲשֶׁר יִקַּח אֶת אִשָּׁה וְאֶת אִמָּהּ זִמָּה הִוא בָּאֵשׁ יִשְׂרְפוּ אֹתוֹ וְאֶתְהֶן וְלֹא תִהְיֶה זִמָּה בְּתוֹכְכֶם:

{טו} וְאִישׁ אֲשֶׁר יִתֵּן שְׁכָבְתּוֹ בִּבְהֵמָה מוֹת יוּמָת וְאֶת הַבְּהֵמָה תַּהֲרֹגוּ: {טז} וְאִשָּׁה אֲשֶׁר תִּקְרַב אֶל כָּל בְּהֵמָה לְרִבְעָה אֹתָהּ וְהָרַגְתָּ אֶת הָאִשָּׁה וְאֶת הַבְּהֵמָה מוֹת יוּמָתוּ דְּמֵיהֶם בָּם:

{יז} וְאִישׁ אֲשֶׁר יִקַּח אֶת אֲחֹתוֹ בַּת אָבִיו אוֹ בַת אִמּוֹ וְרָאָה אֶת עֶרְוָתָהּ וְהִיא תִרְאֶה אֶת עֶרְוָתוֹ חֶסֶד הוּא וְנִכְרְתוּ לְעֵינֵי בְּנֵי עַמָּם עֶרְוַת אֲחֹתוֹ גִּלָּה עֲוֹנוֹ יִשָּׂא: {יח} וְאִישׁ אֲשֶׁר יִשְׁכַּב אֶת אִשָּׁה דָּוָה וְגִלָּה אֶת עֶרְוָתָהּ אֶת מְקֹרָהּ הֶעֱרָה וְהִיא גִּלְּתָה אֶת מְקוֹר דָּמֶיהָ וְנִכְרְתוּ שְׁנֵיהֶם מִקֶּרֶב עַמָּם: {יט} וְעֶרְוַת אֲחוֹת אִמְּךָ וַאֲחוֹת אָבִיךָ לֹא תְגַלֵּה כִּי אֶת שְׁאֵרוֹ הֶעֱרָה עֲוֹנָם יִשָּׂאוּ: {כ} וְאִישׁ אֲשֶׁר יִשְׁכַּב אֶת דֹּדָתוֹ עֶרְוַת דֹּדוֹ גִּלָּה חֶטְאָם יִשָּׂאוּ עֲרִירִים יָמֻתוּ: {כא} וְאִישׁ אֲשֶׁר יִקַּח אֶת אֵשֶׁת אָחִיו נִדָּה הִוא עֶרְוַת אָחִיו גִּלָּה עֲרִירִים יִהְיוּ:

{כב} וּשְׁמַרְתֶּם אֶת כָּל חֻקֹּתַי וְאֶת כָּל מִשְׁפָּטַי וַעֲשִׂיתֶם אֹתָם וְלֹא תָקִיא אֶתְכֶם הָאָרֶץ אֲשֶׁר אֲנִי מֵבִיא אֶתְכֶם שָׁמָּה לָשֶׁבֶת בָּהּ: {כג}  שביעי  וְלֹא תֵלְכוּ בְּחֻקֹּת הַגּוֹי אֲשֶׁר אֲנִי מְשַׁלֵּחַ מִפְּנֵיכֶם כִּי אֶת כָּל אֵלֶּה עָשׂוּ וָאָקֻץ בָּם:

אורי כב'-כד'

{כד} וָאֹמַר לָכֶם אַתֶּם תִּירְשׁוּ אֶת אַדְמָתָם וַאֲנִי אֶתְּנֶנָּה לָכֶם לָרֶשֶׁת אֹתָהּ אֶרֶץ זָבַת חָלָב וּדְבָשׁ אֲנִי יְהוָה אֱלֹהֵיכֶם אֲשֶׁר הִבְדַּלְתִּי אֶתְכֶם מִן הָעַמִּים:

{כה} וְהִבְדַּלְתֶּם בֵּין הַבְּהֵמָה הַטְּהֹרָה לַטְּמֵאָה וּבֵין הָעוֹף הַטָּמֵא לַטָּהֹר וְלֹא תְשַׁקְּצוּ אֶת נַפְשֹׁתֵיכֶם בַּבְּהֵמָה וּבָעוֹף וּבְכֹל אֲשֶׁר תִּרְמֹשׂ הָאֲדָמָה אֲשֶׁר הִבְדַּלְתִּי לָכֶם לְטַמֵּא:

{כו} וִהְיִיתֶם לִי קְדֹשִׁים כִּי קָדוֹשׁ אֲנִי יְהוָה וָאַבְדִּל אֶתְכֶם מִן הָעַמִּים לִהְיוֹת לִי: {כז} וְאִישׁ אוֹ אִשָּׁה כִּי יִהְיֶה בָהֶם אוֹב אוֹ יִדְּעֹנִי מוֹת יוּמָתוּ בָּאֶבֶן יִרְגְּמוּ אֹתָם דְּמֵיהֶם בָּם:

חזק חזק ונתחזק

בר הורנשטיין:

**תפילת בני המצווה**

לפני הקהל החשוב הזה,

אנו בוחרים ובוחרות להצטרף ולהִמנות בקהל ישראל.

אנו בוחרות ובוחרים לרשת את מורשת העם.

אנו בוחרים ובוחרות לקחת חלק בגורל העם.

אנו בוחרות ובוחרים לקיים ולפעול על פי הערכים ואמות המוסר של עמנו - העם היהודי.

שיהיה בנו כח ללכת בדרך הנכונה ולהיות מקור גאווה למשפחתנו, לקיבוצנו ולעמנו – עם ישראל.

אשרנו, מה טוב חלקנו ומה נעים גורלנו ומה יפה ירושתנו.

ריקי כהן:

**ברכת ההורים**

העלייה לתורה מסמלת ביהדות את השלב שהילד הופך למבוגר ועכשיו הוא מוכן לקחת על עצמו את עול המצוות.

זהו שלב שבו הילד מרחיב את מעגל האחריות שלו.

כיתת שדה, היום הוכחתם שאתם מספיק בוגרים ומספיק אחראים לקחת על עצמכם משימה לא פשוטה שדורשת בגרות, אחדות, אחריות ,והתמדה, ולעשות זאת בצורה הכי טובה שאפשר. כל אחד ואחד מההורים שנמצאים כאן מלאים גאווה ונחת מכם , ומהדרך הנפלאה שעשיתם, ואנחנו נרגשים ומאושרים מהמקום הנפלא הזה שאליו הגעתם.

אתם כיתה מדהימה, ומאוחדת וכיף לראות את האהבה והערכה שאתם רוכשים האחד כלפי השני. כמו שדה גדול ופורח גם אתם, גדולים מהחיים, ומתחילים לפרוח ואף לשאת פירות. היום הוכחתם את הכח האדיר שלכם כקבוצה שמבינה אחד את השני וקשובה לצרכים וליכולות.

כיתת שדה עלו והצליחו בכל שתעשו.

אדר לוי ואור נאור:

**ברכת המדריכים**

כדי לברך אתכם במעמד חשוב זה ניעזר בברכה יהודית עתיקה: "ברכת כהנים". בברכה זו נהגו הכהנים לברך את העם בתקופת בית המקדש, ובברכה זו מברכים הכהנים בכל יום בשעת התפילה, ונהוג בעולם היהודי להשתמש בברכה זו באירועים חשובים ומיוחדים:

**יְברֶכְךָ אדני ויִשְמרךָ**

**יָאֵר אדני פניו אליךָ וִיחֻנֶּךָּ**

**יִשא ה' פניו אליך וישם לך שלום"**

**(במדבר פרק ו)**

נסיים בתפילה ובקשה לשלום

שיר לשלום

**מילים:**[**יענקל'ה רוטבליט**](https://shironet.mako.co.il/artist?prfid=528&lang=1) **לחן:**[**יאיר רוזנבלום**](https://shironet.mako.co.il/artist?prfid=447&lang=1)

תנו לשמש לחדור   
מבעד לפרחים.   
אל תביטו לאחור,   
הניחו להולכים.   
  
שאו עיניים בתקווה,   
לא דרך כוונות   
שירו שיר לאהבה   
ולא למלחמות.   
  
אל תגידו יום יבוא -   
הביאו את היום!   
כי לא חלום הוא   
ובכל הכיכרות   
הריעו רק שלום!   
  
לכן, רק שירו שיר לשלום   
אל תלחשו תפילה   
מוטב תשירו שיר לשלום   
בצעקה גדולה.

תנו לשמש לעלות   
לבוקר להאיר,   
הזכה שבתפילות   
אותנו לא תחזיר.   
  
מי אשר כבה נרו   
ובעפר נטמן,   
בכי מר לא יעירו   
לא יחזירו לכאן.   
  
איש אותנו לא ישיב   
מבור תחתית אפל,   
כאן לא יועילו   
לא שמחת הניצחון   
ולא שירי הלל.   
  
לכן, רק שירו שיר לשלום   
אל תלחשו תפילה   
מוטב תשירו שיר לשלום   
בצעקה גדולה. 

עוז גרינבוים וגיא רענן:

נסיונות

אתם לא תגידו לי מה לעשות!

החיים הם שלי!

אני רוצה בעצמי לנסות!

תפסיקו להחליט בשבילי!

אני דווקא אגיד, ודווקא אצרח

ודווקא אני אבכה.

את הדלת שלי אני לא אפתח

את החדר אני לא אנקה!

אני לא אתכונן היום למבחן,

לא רוצה להכין ת'שעורים.

תסמכו עלי שאמצא את הזמן

ואדע מה לומר למורים.

לכם יש המון הגיון,

אתם כבר כל כך חכמים,

אבל אני עוד צריכה נסיון,

אז תנו לי לטעות בעצמי.

(מתוך: פרפרים בבטן, 1995)

ואלה שמות בני כיתת שדה תשע"ט:

בר הורנשטיין, מעיין פריאל, אמה רויזמן, שירז שחם

עוז גרינבוים, אורי כהן, גיא רענן, תום שמר